2013.gada \_\_\_.\_\_\_\_\_\_\_\_\_\_ Noteikumi Nr.\_\_\_

Rīgā (prot. Nr. .§)

**Grozījumi Ministru kabineta 2010.gada 21.jūnija noteikumos Nr.569 „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi saņem apmaksātus veselības aprūpes pakalpojumus”**

Izdoti saskaņā ar Valsts un pašvaldību

institūciju amatpersonu un darbinieku

atlīdzības likuma 39.pantu

1. Izdarīt Ministru kabineta 2010.gada 21.jūnija noteikumos Nr.569 „Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi saņem apmaksātus veselības aprūpes pakalpojumus” (Latvijas Vēstnesis, 2010, 101.nr., 160.nr., 2012, 70.nr.) šādus grozījumus:

1.1. izteikt 2.5.apakšpunktu šādā redakcijā:

„2.5. medicīniskās rehabilitācijas kursu, ne ilgāku par divām nedēļām viena gada laikā pēc nelaimes gadījumā darbā, pārciestas traumas vai veiktas ķirurģiskas operācijas.”;

1.2. papildināt 2.punktu ar 2.6. un 2.7.apakšpunktu šādā redakcijā:

„2.6. zobārstniecības un zobu higiēnas pakalpojumus;

2.7. ārstniecības personas izrakstītu zāļu iegādi, izņemot normatīvajos aktos par ambulatorajai ārstēšanai paredzēto zāļu iegādes izdevumu kompensāciju noteiktajā kārtībā izrakstītās zāles.”;

1.3. izteikt 4.punktu šādā redakcijā:

„4. Šo noteikumu 2.1., 2.2., 2.3., 2.6., 2.7.apakšpunktā minētos veselības aprūpes pakalpojumus un pacientu iemaksas un līdzmaksājumus, kas noteikti saskaņā ar normatīvajiem aktiem par veselības aprūpes organizēšanu un finansēšanu, sedz, ievērojot šādus nosacījumus:

4.1. pacientu iemaksas un līdzmaksājumus, kas noteikti saskaņā ar normatīvajiem aktiem par veselības aprūpes organizēšanu un finansēšanu, centrs apmaksā saskaņā ar līgumu, kas noslēgts ar ārstniecības iestādi, vai kompensējot amatpersonām to izdevumus bez limita ierobežojuma;

4.2. šo noteikumu 2.1.apakšpunktā minētos pakalpojumus centrs apmaksā saskaņā ar līgumu, kas noslēgts ar ārstniecības iestādi, bet gadījumos, ja atzinuma par amatpersonas veselības stāvokļa atbilstību dienesta pienākumu izpildei sniegšanai nepieciešami tādi izmeklējumi, kurus neveic šajā ārstniecības iestādē, centrs izmeklējuma apmaksu garantē citai iestādei ar samaksas garantijas vēstuli;

4.3. šo noteikumu 2.2.apakšpunktā minētos pakalpojumus centrs apmaksā, kompensējot amatpersonām to izdevumus, bet kopumā ne vairāk kā 143 *euro* apmērā kalendāra gadā katrai amatpersonai;

4.4. šo noteikumu 2.3.apakšpunktā minētos pakalpojumus centrs apmaksā, kompensējot amatpersonām bez limita ierobežojumiem izdevumus par vakcināciju pret ērču encefalītu un B hepatītu. Amatpersonām, kuras piedalās starptautiskajās glābšanas operācijās, misijās vai dodas komandējumā uz ārvalstīm, apmaksā arī izdevumus par nepieciešamajām papildu obligātām vakcinācijām saskaņā ar līgumu, kas noslēgts ar ārstniecības iestādi vai samaksas garantijas vēstuli. Citu vakcināciju izdevumus kompensē atbilstoši šo noteikumu 4.3.apakšpunktam kompensējamā limita ietvaros;

4.5. šo noteikumu 2.6.apakšpunktā minētos pakalpojumus apmaksā, kompensējot amatpersonām to izdevumus 50% apmērā, bet kopumā ne vairāk kā 72 *euro* apmērā kalendāra gadā katrai amatpersonai;

4.6. šo noteikumu 2.7.apakšpunktā minētos pakalpojumus centrs apmaksā, kompensējot amatpersonām to izdevumus 50 % apmērā, bet kopumā ne vairāk kā 43 *euro* apmērā kalendāra gadā katrai amatpersonai;

1.4. papildināt 5.3.apakšpunktu ar teikumu šādā redakcijā:

„Lai saņemtu kompensāciju par šo noteikumu 2.7.apakšpunktā minētajiem pakalpojumiem, amatpersona iesniedz centrā ārstniecības personas izrakstītās receptes kopiju.”;

1.5. izteikt 8.punkta trešo teikumu šādā redakcijā:

„Šos veselības aprūpes pakalpojumus apmaksā ārstniecības iestādei, kura saskaņā ar normatīvajiem aktiem par veselības aprūpes organizēšanas un finansēšanas kārtību ir iekļauta to ārstniecības iestāžu sarakstā, kuras sniedz valsts apmaksātos veselības aprūpes pakalpojumus, vai sniedz veselības aprūpes pakalpojumus sporta traumu ārstēšanā.”;

1.6. izteikt 11.5.apakšpunktu šādā redakcijā:

„11.5. ortodontijas pakalpojumi;”;

1.7. izteikt 11.8 apakšpunktu šādā redakcijā:

„11.8 Manipulācijas, kuras saskaņā ar normatīvajiem aktiem par veselības aprūpes organizēšanas un finansēšanas kārtību valstī nav iekļautas apmaksājamo manipulāciju uzskaitījumā, izņemot ambulatori veicamās injekcijas un fizikālās medicīnas pakalpojumus ar ārsta speciālista nosūtījumu.”

1.8. svītrot 12.punktu;

1.9. papildināt noteikumus ar 13., 14. un 15.punktu šādā redakcijā:

„13. Šo noteikumu 2.6., 2.7., 4.5., 4.6.apakšpunkts stājas spēkā 2016.gada 1.janvārī.

14. Grozījums 11.5 apakšpunktā stājas spēkā 2016.gada 1.janvārī.

15. 2014.gadā šo noteikumu 4.3.apakšpunktā kompensējamo izdevumu apmērs kopumā ir ne vairāk kā 107 *euro* apmērā kalendāra gadā katrai amatpersonai.”.

2. Noteikumi stājas spēkā 2014.gada 1.janvārī.

Ministru prezidents V.Dombrovskis

Iekšlietu ministrs R. Kozlovskis

Iesniedzējs:

Iekšlietu ministrs R. Kozlovskis

Vīza:

Valsts sekretāre I.Pētersone-Godmane

05.12.2013. 15:16

613

Iekšlietu ministrijas veselības un

sporta centra direktors

U.Iskrovs

67829851, [ugis.iskrovs@iem.gov.lv](mailto:ugis.iskrovs@iem.gov.lv)